《池阳谒梁昭明太子遗庙 其二》
明代·邝露

十年工选体，二月谒昭明。邺下骊珠贵，缑山鹤盖轻。

讴歌归琬琰，俎豆肃兰蘅。何代应刘辈，而非羁旅情。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。